title: Senabe
text: O senabe (d'o latín < sinapis) ye un apanyo elaborau a partir d'as simients d'as plantas Sinapis alba Brassica juncea u Brassica nigra. 
   
  As simients enteras son molidas, escrebazadas u escalamaxadas y se mezclan con augua, vinagre, suco de limón, vin u atros liquidos, sal y, a ormino, atros aromas y espezias, pa creyar una maseta que vareya en color d'amariello brillant a pardo fosco. A simient en ella mesma tien un gusto rezio, picant y bella cosa amargo, con tot y con ixo, o gusto d'os apanyos de senabe vareyan de dulza a picant.
  
  Comunament combinada con carnes y formaches, o senabe tamién s'adhibe a entropans, hamburguesas y hot dogs. Tamién s'utiliza como ingredient en muitos aderezos, untos, sopas y adobos. Como crema u como simients individuals, o senabe s'emplega como apanyo en a cocina d'India y Bangladesh, o Mediterranio, o norte y sudeste d'Europa, Asia, America y Africa, por o que ye una d'as mas populars y ampliament emplegadas espezias y apanyos en o mundo.
  
  Referencias 
  
  Alimentos